
Aquesta  rondalla,  escrita  per  els  precs  d'uns  bons- 
amics,  no  té  altra  pretensió  que  la  de  ser  en 
mans  dels  petits  com  un  amable  i  lluminós  llibre 
d'estampes.  Es  tracta  d'una  comèdia  de  criatures, 
una  temptativa  més  envers  el  Teatre  d'Infants,  mes  el 
teatre  fet  per  a  ells,  representat  per  ells  i  pensat 
perquè  l'escolti  un  auditori  de  menuts. 

Aquesta  temptativa  escènica,  no  vol  ser  altra  cosa 
que  un  joc  disciplinat,  un  alegre  joc  aon  cantin, 
dancin,  recitin  i  evolucionin,  sapiguent  sempre  el 
valor  de  lo  que  fan  i  el  sentit  íntim  de  cada  paraula. 
Si  els  infants  saben  jogar  disciplinadament,  els  hi 
és  molt  més  fàcil  apendre  a  treballar.  I  ells  han  de 
fer-ho  entre  cançons,  rialles  i  dances...  per  què  són 
altra  cosa  que  una  cançó  viventa,  un  ritme  de  ball  o 
un  clar  somriure?  I  quan  ho  facin  respecteu-los; 
penseu  que  tenen  la  dignitat  com  la  pell,  molt  ten- 
dra: costa  poc  l'esgarrinxar-la.  1  hi  han  esgarrinxa- 
des  que  fan  mal  tota  la  vida. 

PRÒLEG 


(Després  d'un  breu  preludi  de  l'orquestra, 
apareix  la  Núria  devant  de  la  cortina  i  fent 
una  reverencia  diu:) 

NURIÀ 

Déu  vos  guard,  miscnyors...    lo...  soc   la 

[Núria. 
Si  vinc  ans  que  comenci  la  rondalla, 
és  per  que  el  qui  l'ha  feia  m'ha  dit:  «Núria, 
tu  qu'ets  un  xic  mes  desvergonyideía 
qu'els  teus  germans,  podràs  soríir  a  dils-hi...» 

{Dubtant.) 
A  dils-hi?. . .  Què?  {Rient.) 

Ai  Deu!  No  m'en  recordo. 

{Fent  acció  d'entornar-se'n.) 
I  si  l'hi  preguntés?...  Qui  sab  aon  para!... 

{Senyaiant.) 
Ai,  me  sembla  que'l  veig,  allí...  al  radera, 
prop  de  la  porta...  Quina  cara  posa! 
Està  enfadat!...  Fins  crec  que  m'amenaça!... 

{Cridant.) 
Ja  no  ho  faré  mai  més!...  Sí!...  ja  m'entorno... 

Un  altre  dia  serà...  No,  no!...  no'm  miri... 

(Soptadament,  adonant-se  del  públic.) 
I  tanta  gent!...  {Tapant-se  la  faç.) 

Déu  meu,  quina  vergonya!.,. 
{Resta  un  instant  immòbil.  De  sobte  es  tom- 
ba al  sentir  que  al  séu  radera  peguen  cops 
a  la  cortina  i  diu  vacHant  com  si  anés  se- 
guint a  un  que  l'apuntés:) 
M'ha  dit:  «Senyors,  avui  la  festa  és  nostra, 
per  a  els  petits  i  pels  petits  és  feta... 
Vosaltres  la  gent  gran,  teniu  el  rostre 
massa  seriós.,.  Mireu  amb  els  ulls  tèrbols, 
com  si  haguéssim  de  fer  dolenteries, 
ni  avui  heu  de  deixar  de  vigilar-nos!... 
Com  que  sou  grans,  sou  molt  formals  i  us 

[pesa 
que  ara  fem  nostre  eix  lloc  des  d'aon  vos  deien 
coses  molt  series  altre  temps...  Si  us  cansa 
l'cscoltar-nos...  i  us  sembla  que  comèdia 
no  sabrem  fer...  vaja...    podeu  anar-vos-cn... 
per  nosaltres...  no  esteu»... 

(  Tombant-se  furiosa  a  la  cortina.) 
Prou,  home,  calli, 
que  ara  ja  m'en  recordo!... 

{Avançant-se  decidida  al prosceni.) 
I  si  volieu 
quedar-vos,  escolteu:  «Com  som  nosaltres 
vos  haveu  de  tornar,  com  un  temps  forcu, 
entremaliats,  riallers  i  molt  cridaires... 
Com  quan  fèieu  campana  a  l'anà  a  estudi, 
i  d'amagat  la  fruita  us  atipàveu, 

com  quan  tornàveu,  plens  de  fang  de  córrer, 
i  vosaltres,  senyores,  com  quan  xiques, 
portant  als  braços  una  nina,  rossa 

0  bruna,  tant-se-val,  vos  enfilàveu 
al  tocador  per  a  posar-vos  polvos, 
i  us  abocàveu  totes  les  ampolles 

on  hi  havia  la  olor.  Voleu  negar-ho?... 
Vaja,  tots  ho  hem  estat  de  criatures!...» 
Fins  el  mateix  que  ha  escrit  eixa  rondalla, 
car  va  dir-nos  fa  jorns:  «Quanta  tristesa; 
jo  ja  no  puc  jugar  i  m'hi  daleixo 
contemplant- vos!...  Sense  ser  vell,  ja  apunta 
un  bri  d'argent  en  mos  cabells...  mes  ara, 
per  a  vosaltres  un  nou  joc  combino, 
i  quan  cl  feu,  tot  somriuré  mirant-vos, 
i  cm  semblarà  que  torno  a  ser  qui  era 
fa  vint  anys...»  Ja  ho  sabeu,  això  és  la  festa. 

1  demprés  va  afegir:  Juga  mainada, 
juga  dessota  el  sol  que  riu  besan-te, 
canta  i  riu  follament,  tant  fort  com  puguis, 
canta,  que  amb  tu  la  vida  s'extasia 
d'etern  renovament.  Riu,  canta,  crida, 

i  el  teu  clam,  tot  vibrant,  al  cel  s'elevi 
com  un  baume  de  flors  a  mitj  desclourcr, 
com  írillcjar  de  mil  i  mil  campanes 
que  repicant  a  festa  giravolten, 
que  la  vida  és  per  tu  tota  plegada, 
clara  com  un  matí  de  primavera, 
desbordanta  de  flors  i  fruits  sucosos, 
tota  en  un  vol  d'ocells,  i  en  una  flaire 
de  prades  infinites  que  floreixen, 

d'un  sol  d'argcní,  en  viva  llum  nimbada, 
i  extensa  com  el  cel  que  mai  íe  ícrme.» 

{Canviant  de  to.) 
Altres  coses  va  dir...  mes  jo,  mesquina, 
no'l  vàreig  sabé  entendre...  Perdoneu-me, 
mes  crec  que  us  faré  grat  tot  i  caliant-lcs... 
Tenia  que  parlar  de  la  rondalla, 
mes  ja  la  sentireu?  Vritat?...  M'hi  jugo 
un  batllarí  que  ja  cap  vol  anar-sc'n... 
Per  un  cop...  tant-sc-val...  No  hem  de  íor- 

[nar-hi, 

{pient,  fa  un  altra  reverencia  i  desapareix 
darrera  la  cortina,  mentres  torna  a  sonar 
l' orquestra  fins  que  comença  l' acte  primer.) 


ACTE  PRIMER 


Interior  d'una  cuina  molt  pobre.  À  l'esquerra  la 
llar.   Al  fons  la  porta  que  dóna  a  fóra.   És  a  la  nit. 


(Assegut  a  terra  i  arrecerat  en  els  braços  de 
la  Núria,  que  seu  en  un  banc  prop  de  la 
llar,  en  janet,  tremolant  de  fret  i  tot  plo- 
ricós.  Se  sent  una  veu  que  canta  molt  11  arc 
i  trist.) 

MÚSICA 

UNA   VEU 

Arrupit  sobre  la  neu 
un  ocell  s'és  morí  de  fret, 
el  seu  cant  s'haurà  perdut 
per  l'espai  per  sempre  mes... 

JANET 

{Recitant  amb  la  música) 
Quin  freí,  Núria,  quin  fret... 

NURlA 

Dorm,  dorm  i  calla... 

JANET 

Que  era  trist  aquell  cant!,,. 

NÚRIA 

Ves,  no  l'escoltis,.. 

UNA    VEU 

Totes  les  cançons  han  mort, 
tots  els  arbres  s'han  secat, 
en  la  llar  no  hi  ha  tions... 
al  rebost  no  hi  queda  un  pà... 

JANET,  plorant 
Com  nosaltres,  no  sents?... 

NÚRIA 

Deixa  que  canti; 
Que  vol  dí  una  cançó?... 

JANET 

Es  qu'és  tant  trista!... 

NÚRIA,  alçant-se 

Doncs  jo  en  sé  una  de  molt  més  bonica! 
Te  la  vaig  a  cantar  perquè  t'adormis... 

(Cantant) 

Si  el  ninoi  és  bon  minyó 

menjarà  coca  i  turró, 

que  són  coses  molt  dolcetes 

Les  hi  darem  sense  pà. 

per  pogucr  lleminejar, 
car  té  totes  les  dcníetes. 

(Janet,  rient,  salça  i  canten  tots  dos.) 
Coca  eusucrada 
i  mel  daurada, 
atmeílles  i  pinyons, 
que  són  d'alló  més  bons. 
Un  trago  de  moscaíell 
del  que  guarda  l'avi  vell, 
per  que  quan  se'n  vagi  al  llit 
digui  amb  modos  bona  nit. 

{Donant-se  les  mans  giravolten  ballant,  fins 
que  cauen  a  terra;  al  mateix  instant  para 
la  música  i  es  presenta  el  Nasi  a  la  porta. 
En  Janet  i  la  Núria  han  quedat  asseguts  a 
terra  l'un  davant  de  l' altre.) 

NASI 

Apa! 

NÚRIA,  alçant-se  i  amb  mal-humor 

Gràcies  a  Déu! 

NASi,  casi  cridant 
Què?... 

NÚRIA  , 

Ja  era  l'hora... 
(En  Nasi  s'asseu  davant  de  la  llar.) 

NASI 

Per  què  no  has  encès  foc?.., 

NURiA,  quasi  plorant 
Si  no  hi  ha  llenya... 

JANET 

Què  porícs  per  sopar? 

{En  Nasi  no  respon;  llavors  la  Núria  se  li 
acosta  i  diu:) 

NÚRIA 

No  has  vist  la  tia? 


NASI,  torbat 


Veuràs...  jo  no... 


NÚRIA 


Què  dius?  Ai  poca  pena! 

Que  no  ho  sabs  que  està  buida  la  pastera 

i  que  al  llenyer  no  hi  ha  un  boscall  per  mostra? 

Què  no  ho  sabs  que'n  Janet  té  els  peus  des- 

i  no  pot  caminar?  I  que  si  resta  [calços 

ací  sol  de  po  es  mor?... 

NASI 

Veràs...  jo... 

NÚRIA 

Calla... 
t'hauràs  menjat  tot  quan  debía  darte!... 
Per'xò  ets  el  gran?...  Ben  cert  que'm  jugaria 
quansevol  cosa,  que  tot  el  recapte 
te  l'has  menjat? 

NÀSI 

Veuràs...  jo...  no... 

NÚRIA,  plorant 

Ves!...  Mare, 

per  què  ens  habeu  deixat? 

{En  Janet  també  plora.) 

janeí,  no  ploris. 

Demà,  si  fa  bon  temps  i  si  desglaça, 

ens  en'nirem  al  poble... 

NASI 

Veuràs... 

NURlA 

Deixem, 
no  sabs  altre  cançó?... 

{Apartant-se  d'ell  amb  fàstic.) 
Ah,  com  tufejcs!... 
Tu  has  begut... 

NÀSI 

Veuràs...  jo... 

NÚRIA 

Prou  t'ho  coneixo. 
Hauràs  passat  el  dia,  no  m'ho  neguis, 
amb  aquells  carboners...  I  ací,  nosaltres 
esperante... 

NASi,  alçant-se  i  cridant 
Ja  prou.  À  mi  no'm  mana 
ningú...  Faig  lo  que  vull...  I  si  no  calles.,. 

(Anant-li  a  pegar.) 

JANET,  abraçant-se  a  la  Núria 
Nuria!... 

NÚRIA 

Deixa  que'm  pegui... 

NASi,  asseient-se,  després  d'una  pausa 

Sou  tan  íoníos!.,. 
Si  volguéssiu  venir  no  patiríeu... 

(Amb  molt  misteri.) 
Avui  liem  pres  un  sac  tot  ple  de  peres, 
peres  d'hivern,  tant  dolces  i  sucoses!... 

NURIA 

Recorda  bé  lo  que'í  va  dir  la  mare: 
«Qui  fa  mal  en  la  vida,  això  no  falla, 
acaba  malament...  Ai  del  qui  furta; 
tu  ets  el  més  gran,  treballa,  Nasi,  i  pensa 
que'ls  teus  germans,  sens  tu,  no  podran  val- 

[drer's...» 

NASI,  ajaçant- se  en  un  reco 

Deixem,  deixem,  tinc  sòn!... 

NURIA 

Troba  son  càstig 
sempre  el  dolent... 
(Agafant  al  petit  i  portant- lo  prop  de  la  llar.) 

Anem,  Janet,  no  ploris, 
demà  ens  anirem... 

JANET 

Quin  frct,  oh  Núria!... 
NÚRIA  al  Nasi,  que  s'ha  ajaçat  en  un  lecó 
Les  paraules  no  oblido  de  la  mare: 
«El  qui  ha  viscut  com  un  malvat, 
aviat  o  tard  és  castigat. 
Quan  dorm,  de  nit,  vindrà  el  mussol 
i  li  farà  seguí  el  llençol.., 
Els  mals  follets  l'empaitaran, 
els  escorpins  s'cls  menjaran, 
serà  tot  ell  ple  de  neguit, 
no  aclucarà  mai  l'ull  de  nit, 
i  al  fi  els  diables  el  pendràn 
i  dins  l'infern  el  tiraran... 

JANET 

Deixa'l,  que  s'ha  adormit...  Quin  frct  que  sento 
als  peus ! 

NÚRIA 

Vina,  pobret!...  Una  rondalla 
te  contaré  d'aquelles  de  la  mare... 
i  dormiràs... 

[Se  treu  el  mocador  que  porta  a  les  espatlles, 
i  demprés  de  fer-lo  ageure  a  terra,  li  embo- 
lica els  peus,  asseient- se  al  séu  costat.) 

JANET 

Sense  sopar!... 

NÚRIA 

No  hi  pensis. 

Apa,  estigues  ben  quiet,  clou  les  parpeltes, 
que  vaig  a  començar... 

JÀNET,  plegant  les  mans  amb  l'Iusió 

Ai,  germaneta, 
si  fos  vritaí  allò  de  les  rondalles 
i  ara  a  nosaltres  ens  en  passés  una... 
menjaríem,  oidà?... 

NÚRIA 

Psí!...  que  començo:... 
{Després  d'un  silenci  i  amb  certa  cantarella.) 
Pel  món  passa  una  gran  dama 
a  qui  diuen  la  Sort  gran, 
porta  al  front  com  viva  flama 
un  claríssim  diamant. 
Braçalets  rumbeja  als  braços, 
tots  els  dits  coberts  d'anells, 
el  jipó  tot  ple  de  llaços, 
i  de  perles  els  cabells. 
De  satí  els  escarpins  porta, 
didals  semblen  de  petits, 
com  que  va  de  porta  en  porta, 
diu  qne  te  els  peus  malferits. 
No  entra  pas  a  tota  casa; 
on  s'atura,  pots  contà 
que  mai  més  neguit  s'hi  passa, 
car  feliços  ella  els  fa. 
Mes  plorant  de  nit  i  dia 
corre  per  el  món  tant  gran, 
que  ha  perdut  tota  alegria, 
.sempre  els  peus  li  sagnaran. 

demana  i  digues  prompte... 

jANET 

Germancía, 
què  li  demanaré?,..  Ja  ho  sé.  La  taula 
ben  parada,  un  sopar  ben  bó;  què't  sembla? 

Doncs  demana  i  pica  en  terra, 
tot  seguit  quan  vols  vindrà; 
ells  ho  són  tot  en  la  terra, 
no  més  cal  ei  bon  usar. 

JANET 

Doncs  ja  està  dit:  la  taula  ben  parada. 

(Fa  un  salt  i  la  taula  aquella  desapareix  i  en 
el  séu  lloc  en  surt  un  altre  ae  molt  ben  pa- 
rada. Llavors  fins  s'espanta;  en  Nasi  s'alça 
d'un  salt. ) 

Ai  marc!... 

NÚRIA 

Sense  por,  què  més?... 

JANET 

Viandes 
ara,  ben  bones. 

(Dóna  un  altre  cop  a  terra  i  es  presenten  pel 
fons  tres  nens,  habillats  de  patjes,  portant 
unes  plates  plenes  de  menjar.) 

NÚRIA 

Ai  quins  nens!... 


É 

NAS  I,  extasiat 

Reira, 
quina  flaira  més  bona!... 

jÀNET,  saltant  de  content 

Vins  ben  dolços, 
i  per  a  esíar  coníenrs,  cançons  i  dances 
i  jocs  dels  més  bonics... 

(Surten  tres  patjes  més  portant  en  unes  safa- 
tes ampolles  i  altres  coses.) 

NURIÀ 

Si  sembla  un  somni. 

jÀNET,  sentint-se  fort 
Tor  lo  que  he  dií,  ho  vull  al  punt.  Depressa... 

MÚSICA 

ELS    PATjES 

(Avençant  en  forma  de  ballet  i  posant  les 
'viandes  sobre  la  taula.) 

Ja  la  taula  està  parada, 
mis  senyors  podeu  menjar, 
la  vianda  ben  guisada 
i  amanida  ací  ja  està. 
Crec  que  al  punt  la  trobareu, 
i  si  no  ja  ens  ho  direu, 
car  a  tot  hem  acudit 
perquè  us  faci  bon  profit. 

(Fant  una  reverencia.) 


I 

ELS  TRES  GERMANS 

Mira,  mira,  mira,  — qlie  polits  que  són, 
criats  amb  tants  modos  —  per  en  lloc  no  hi  són. 
(A  vençant  del  fons  agafats  de  la  mà  amb  la 

Núria  al  mig,  també  mig  dançant,  mentres 

els  patjes  dancen  al  séu  costat.) 

ELS  DOS  NOIS,  fent  reverencies 
Podeu  passar,  gentil  senyora. 

NURIÀ 

Deume  la  mà.  mos  cavallers. 

ELS  DOS  NOIS,  pei  la  taula 
Llença  una  flaira  ubriagadora. 

NÚRIA 

Són  uns  grans  homes,  nostres  cuiners... 

{Ballen.) 

ELS  PATJES- 

Abans  de  coure  una  vianda, 
tot  rumiant  set  anys  passem 
corrent  de  l'una  a  l'altra  banda, 
i  aixís  cncar  tranquils  no  estem. 

ELS  TRES  GERMANS 

Mira,  mira,  mira:  —  si  són  tant  polits, 

què  diran  al  veurer  —  que  menjo  amb  els  dits? 

TOTS 

(Donant-se  les  mans,   molt  acompassats   a 

gambades,  grotescament  solem nials  volten 
la  taula.) 

Per  començà,  unes  olives, 

i  un  bon  trago  íoí  seguit; 

redera,  panses  i  figues, 

que  és  menjar  molí  escollit. 

I  demprés  vindrà  el  pollastre, 

que  no'n  deixarem  ni  rastre; 

i  per  fi  de  la  funció, 

menjarem  mel  i  mató. 

{Giravoltant  depressa.) 

I  entre  cants  i  ballaruga 

cridarem :  Campi  qui  puga! 

que  nosaltres  ja  hem  campat 

i  un  bon  àpat  hem  trobat. 
{Parlant.   Resten  els  sis  patjes  al  fons;  ells 
tres  s'aboquen  damunt  de  la  taula  i  de  les 
viandes  de  les  safates.) 

JÀNET 

Jo  vull  la  coca... 

NURiÀ,  menjant 
Noi,  qu'és  bó!... 
{Allargant  una  pera  al  Nasi.) 
Té,  Nasi! 

NASI 

No,  no!  Peres,  no'n  vull! 
{Resta  en  un  reco  mirant-se  an  en  Janet,  que 
Dorta  posats  els  esclops  de  la  Sort.) 


I 


'i 

NÚRIA 

Janet...  I  ara? 

No  menjis  amb  els  dits!,.. 

NASi,  per  ell 

Si  jo  podia... 

NÚRIA 

Sols  cal  el  bon  usar...  Cal  que'f  recordis 
dels  mots  de  la  rondalla...  No  t'oblidis 
que  a  voltes  massa  sort  pot  ser  desgracia, 
i  prou  que  n'hem  patit... 

JANET,  amb  la  boca  plena 

Mireu  la  vella 
com  rondina,  mes  entretant  se  menja 
la  confitura... 

NURIÀ 

Jo? 

JANET 

Visca  la  gresca! 
T'has  posat  uns  bigotis,  que  ara  sembles 
el  general  Bum-bum!... 

NASi,  apropant-se  an  en  Janet 
Si  jo  goçava... 

NÚRIA,  pel  Nasi 

Mire't  el  mal  carat!...  Ara  no  menja 
per  enveja  o  per  punt...  Apa,  no  siguis 


38  Ambrosi  Carrión 


íaní  sorrut...,  i  mai  mes  a  robar  peres... 

Jo  mateixa  ei  daré... 

{Se'n  va  a  la  taula  i  prepara  en  un  plat  dife- 
rentes  coses  per  a  portar- les  al  Nasi,  que 
mentrestant  s'acosta  al  Janet  i  s'assenta 
als  seus  peus.) 

NASI 

Janet,  escolíe'm : 
"vols  canviar  els  esclops?... 

JANET 

Noi,  ara  menjo... 

NASl 

Veuràs  que  coses  jo  faré  que'í  donguin... 

jANET 

Ves,  ves... 

NASI 

Ho  vols? 

JANET,  enfadat 
No  i  no... 
iTreíent-los-bi  dels  peus  i  apretant  a  corre, 
desapareix  pel  fons.) 

NASI 

Que  no?  Per  força!  i 
{En  el  mateix  moment  que' Is  hi  pren,  tot  des- 
apareix: els  patjes,  la  taula,  les  viandes, 
fins  els  mateixos  talls  els  hi  fugen  de  la 

boca.  La  Núria  es  tomba  fent  un  gran  crit. 
En  Janet  se  posa  a  plorar. 

JAÍNET 

Lladre!... 

NÚRIA 

Deu  meu!... 

{Mes,  d'un  reco  reàera  del  Nasi  surten  el 
mussol  i  els  follets,  que  l'empaiten  cridant, 
mentres  en  Janet,  ple  d'espant,  s  abraça 
amb  la  Núria.) 

ELS  FOLLETS 

Al  lladre!...  Sac  i  peres! 
{Arrenca  l'orquestra.    Desapareixen  cridant, 
mentres  la  Núria  diu,  conçolant  an  en  Janet.) 

NÚRIA 

No  ploris,  no,  Janeí:  a  qui  en  mal  n'usa, 
3cis  els  esclops  poden  dissort  poríar-li! 
[Resren  abraçats.  Se  tanca  la  cortina,  mentres 

a travessa  l'escena  un  'follet  reçagat,  amb 

una  espasa  formidable.) 


FI  DE  L'ÀCTE  PRIMER 


^í 


ACTE  SEGON 


I 


ACTE    SEGON 


QUADRE  PRIMER 


Un  bosc,  que  s'anomena  el    « Bosc    Encantat ». 
És  de  nit. 


MÚSICA 

{Surten  el  chorde  nois,  que  movent- se  rítmi- 
cament canten.) 

NOIS 

Cuqucta,  cuqucía, 
cuqueía  de  llum, 
ta  llum  tant  xiqueía 
és  flor  sens  perfum. 

NOIES,  clior  intern 

S'han  dormit  les  flors  en  terra 
i  els  estels  s'han  desvetllat; 
i  la  lluna  el  plà  i  la  serra 
amb  sa  llum  groga  ha  besat. 

NOIS.  chor 
Pcíiía,  aixerida, 
dins  del  cau,  què  hi  fas? 
au,  surí  dcsscguida, 
ta  llum  me  daràs. 

NOIES 

(Surten  datiçant,  després  es  combinen  amb  el 
ball  dels  nois  fins  qus's  deturen  agrupant- 
se  les  noies  al  fons  i  els  nois  a  dreta  i  es- 
querra; lla  vores  canten:) 

Ara  és  l'hora  misíeriosa 
de  les  fades  i  els  follets; 
quiet  l'aucell  al  niu  reposa... 
dorm  el  vent  entre  els  pibeís. 

TOTS 

Desperteu,  follets  i  fades, 
que'ls  infants  ja  són  ací; 
que  les  flors  mai  olorades 
nostres  mans  han  de  colli. 
Au,  follets  de  barba  blanca, 
que  potsé  os  hem  de  pregar? 
La  llanterna  d'una  branca 
cuques  veniu  a  penjar. 
Desperteu,  desperteu, 
i  amb  nssalíres  jogareu. 

(Surt  del  fons,  amb  Ilanternetes,  el  cfior  de 
cuques  de  llum  acompanyat  d'altres  chors 
de  llagostes,  escarbatons  i  granotes.) 

CHOR  DE  CUQUES  DE  LLUM 

Psit!  psií!  psit! 

Som  del  bosc  els  vigilants, 

lo  mateix  ara  que  abans! 

Psit!  psit!  psit! 

Si  una  flor  no  s'ha  adormit 

la  farem  ficà  al  séu  llit. 

(EI  chor  de  nois  i  noies  va  repetint  lo  mateix, 
molt  baixet.) 

Psit!  psit!  psit! 

Si  es  desperta  un  papelló 

rebrà  un  gros  cop  de  bastó. 

Psit!  psit!  psií! 

Car  del  bosc  som  vigilants, 

lo  mateix  ara  que  abans! 

TOTS 

Fem  ara  amatents  la  ronda 
per  veure  si  algú  es  deixonda. 
Ai  qui  gosi  aixecà  el  dit, 
pot  quedar-hi  estabornit. 
1  quan  tot  quiet  estarà, 
vinga  de  saltà  i  ballà. 

(  Van  desapareixent,  cantant  la  lletra  del  chor 
de  cuques  de  llum,  fins  que  queda  el  bosc 
sol.) 

Psií!  psit!  psit! 
Som  del  bosc  els  vigilants, 
lo  mateix  ara  que  abans. 
Psit!  psit!  psit! 

Si  una  flor  no  s'ha  adormit 

la  farem  ficà  al  séu  llit. 

Psit!  psifl  psií! 

Si  es  desperta  un  papelló 

rebrà  un  gros  cop  de  bastó. 

Psií!  psií!  psit! 

Car  del  bosc  som  vigilants, 

lo  mateix  ara  que  abans. 

(Fineix  la  música;  tots  han  desaparegut.  Una 
pausa,  i  a  poc,  corrent  com  un  desalat  i 
portant  en  la  mà  els  esclops  meravellosos, 
entra  el  Nasi.) 

NASi,  deixant- se  caure  a  terra  assegut  i  es- 
bufegant 

Ah!.,.  Ah!  Estic  rcvcntaí... 

(Mirant  arreu.) 
Quina  boscuria!... 
(Acariciant  els  esclops  i  posant-se' Is,  desp/és 
de  llençar  els  que  porta.) 

Ja  són  meus!...  Ja  soc  l'amo! 

{Espantant-se  de  sobte.) 
Ai!... 
(Després  d'escoltar.) 
1  ara?... 
Si  no  era  res...  Ja  m'han  perdut... 

(Pient.) 
Els  totxos!!... 
1  em  deien  ruc  a  mi?...  Ara,  demano 

perquè  tinc  una  fam...  Vull... 

(Se  sent  un  cruixit  extrany.  Esverat.') 

Eh?  Qui  crida?... 
No,  no;  mc*n  vaig;  aquest  indreí  m'espanta; 
cercaré  un  altre  lloc...  Aquestes  branques 
me  fan  una  basarda!.,.  Si  es  fes  dia!!... 

{Cridant.} 
Qu'hiha?... 

l'eco 

Qu'hi  ha?... 

{Molt  lluny  i  llarg.) 
Qu'hi  ha?... 

NASi,  fugint  molt  esverat 

h\,  quc'm,  segueixen! . . . 
{Desapareix  per  la  dieta.  Lla  vores,  amb  molt 
misteri,  salta  dentre  uns  arbies  el  Pare 
follet,  i  fent  extrany  gest  crida.) 

EL  PARE  FOLLET 

Veniu,  veniu,  amics  follets: 
no  pot  fugir  d'eixos  indrets; 
amics  follets,  veniu,  veniu, 
que  ja  no'ns  cal  fer  tant  l'ull  viu. 
[Surten  els  follets  i  fan  una  gran  reverencia.) 
Pare  mussol,  veniu  també: 
vostre  conccll  ens  cal  saber.... 

Surt  el  mussol  amb  el  follet,  que  li  porta 
la  qua.) 

Digueu  a  mi  senyora  lluna 
que  obri  bé  l'ull,  i  no'n  faci  una 
aquest  xicot  tant  mal  carat, 
que'ls  esclops  màgics  ha  robat. 

(El  mussol  és  al  centre  de  l'escena;  al  èéu 
costat,  els  dos  follets,  i  al  primer  terme  el 
Pare  follet.) 

Ja  que  hi  som  tots,  un  concell  fem, 
i  lo  que  cal  fer  determinem... 

{S'asseuen  tots  d  un  cop.) 

Què  li  farem?...  Què  li  farem?... 
{Se  queden  tots  els  follets  amb  un  dit  al  front 
i  la  boca  oberta,  mirant  enlaire,  i  el  mussol 
cap-cot  i  alçant  una  porta.) 

Ell  té  els  esclops  de  la  Sort  gran; 

tot  quant  demani  li  daran 

Cal  que  hi  pensem  i  que  hi  rumiem... 

Què  li  farem?...  Què  li  farem?.., 
{A  l'una,  se  giren  tots  i  queden  asseguts  d'es- 
quena en  la  mateixa  positura  de  meditació.) 

Ja  ho  sé;  la  Sort  va  parlar  clar: 

no  més  li  cal  el  bon  usar... 

De  nostres  manyes  usarem, 

tot  lo  que  vulgui  destorbem? 

Queda  acordat? 

ELS  FOLLETS 

(Tornant  a  fer  un  giravol  i  quedant  de  cara.) 
Queda  acordat!... 

EL  PARE  FOLLET 

Senyor  mussol,  què  os  ha  scmblaí? 
{EI  mussol  s'alça  i  batent  les  ales  i  saltant  fa:) 

EL  MUSSOL 

Crac,  catacrac!    Crac,  crac,  crac,  crac! 
{Els  follets  s'alcen  d'un  salt.) 

EL  PARE  FOLLET 

Sentiu  com  parla?  És  sorprenent... 
Ja  li  farem,  ja,  un  monument!... 
I  ara,  follets,  prompte  a  complí 
tot  lo  que  hübem  tractat  aquí. 

(E/s  follets  fan  una  reverencia  al  mussol,  que 
amb  magestat,  seguit  del  que  li  porta  la  qua, 
passa  per  entremig  d'ella,  i  desapareix  pel  fons. 
Dem  pres,  s'inclinen  davant  del  Pare  follet,  i 
d'un  salt  desapareixen.  Llavors  aquest  se  treu 
una  pipa,  la  carrega,  Vencen  i  se'n  va  amb 
molta  magestat.  Demprés  torna  a  sortir  el 
Nasi.) 

NASI 

No  sé  pas  com  sortir  de  la  boscuria. 

Quant  més  m'hi  endinzo,  més  espessa  es  torna. 

Bah!  Bah!  Quedem's  ací...  De  la  mateixa 

manera  que  sortir  jo  no  puc  ara, 

ells  no  hi  podran  entrar...  Fóra  quimeres, 

i  vinga,  un  bon  menjar... 

(Pica  amb  els  esclops,  i  a  terra  apareix  una  plata 
plena  de  menjar.) 

Així!  I  ara, 
qui  m'cmpeía  la  basa? 

(A  r inclinar-se  per  a  agafar  lo  que  lii  ha  en  la 
plata,  un  follet  li  surt  de  trascantó  i  li  dóna  un 
clatellot,  desapareixent.) 

Ai! 

(Mirant  enlaire.) 

Me  sembla 
que  ha  caigut  una  aglà.  I  què?  Posem-s'hi?... 

(Quan  va  a  tornar  a  menjar,  li  surt  el  mussol  per 
redera  i  amb  l'ala  li  fa  pecigoUes  al  coll.) 

Un  borinot!  Au,  té! 

(Li  venta  una  plantofada;  mes  el  mussol,  amatent, 
ja  ha  desapa reseu t,  i  ell  giravolta  amb  tanta  fu' 
ría,  que's  planta  un  cop  amb  un  arbre.) 
Reiraü  Sembla 

que  expressament  ho  facin...  Lo  qu'és  ara, 

no  m'atraparan  pas. 

(Se  posa  a  quatre  grapes,  disposant-se  a  menjar 
amb  la  boca  com  un  goç,  quan  un  altre  follet, 
venint-li  per  darrera,  li  salta  per  sobre,  fugint; 
i  sense  que  tingui  temps  d' anar-se' n  el  mussol, 
que  està  amagat  rzdera  d'ell,  li  clava  una  picada 
alia  aon  l'esquena  perd  el  nom,  desapareixent.) 

Ai!...  Ai! 

(Sentint-se  la  pióada.) 

Dimoni, 
quina  punxada  al...  front!...  Mala  negada!... 
(Agafant  la  plata  i  el  menjar  i  tirant-ho  tot  cap  a 
les  bandes  d'on  l'amo  i  nen.) 

Té!  Mala  Sorí!  Així  í'esmicoiessis!... 

Punxa  sàrries!  Poques  vergonyes!...  Murris!... 

(Llavors  se'n  adona  de  que  tot  ho  ha  llençat,  i  es 
queda  no  més  amb  una  pera  a  les  mans.) 

Peres?...  No'n  vull...  I  fins  ací  m'empaiíen? 
Així  es  morissin  iotes  les  pereres!... 


MÚSICA 

(Posant-se  a  cantar  furiós.) 

Qui  diria,  al  coníemplar-íe, 
íant  sucosa  i  colorida, 
que  ara  al  lluny  tinc  d'engega-íe, 
car  per  mi  estàs  maleída? 
1  ta  pell,  vès  qui  ho  diria, 
sent  tant  fina  o  delicada, 
qu'en  cl  llot  rodolaria? 
Au,  paga-ho  d'una  vegada. 

(Fa  l'acció  de  llençar-Ia.) 
No,  no,  no;  —  serà  millor 
que  ací  et  mati  a  mocegades, 
en  ta  polpa  tot  dolçor. 
Cop  de  dent,  —  ben  furient... 
i  amb  sols  quatre  qucixclades 
ja  no'n  queda  pensament. 

(Mocega  la  pera  i  escup,  ple  de  fàstic.) 
Maleída!  Maleída! 
sols  de  cucs  estava  plena. 

Ai  quin  fàstic!  És  podrida. 
Així  s'acabés  la  mena. 

(Cantant  i  escupint.) 
Uix!  Quin  fàstic!  La  pudenta! 
Tot  me  baixa!  Tot  me  puja! 
no  serà  pas  més  dolenta 
l'alenada  d'una  bruixa... 
Ex!  ex!  ex!  peres,  mai  més. 
Ni  tant  sols  en  confitura; 
tot  me  sento  del  revés... 
Quin  torment,  quin  torment! 
Si  aquest  fàstic  no  s'atura 
perdré  tot  comediment! 

(Escupint,  fuig.  Pel  fons  surten  els  follets  i  el 
Pare  follet,  que  aguantant-se  la  panxa  amb  les 
mans  i  amb  grotesques  gambades  li  van  al  re- 
dera  ballant  fins  que  acaba  la  música.  Dem  pres, 
a  la  poca  estona,  compareixen,  abraçats  i  tre- 
molant, la  Núria  i  en  Janet;  ella  porta  al  braç  un 
cistell,  on  hi  du  un  troç  de  pa;  arriven  plens  de 
fadiga  i  desalentats.) 

JANET 

Ai  Núria,  no  puc  més... 

NÚRIA    .. 

Apa,  camina... 
una  mica  taní  sols;  ja  és  més  de  mitja 
nit...  i  el  poble  dèu  ser... 


JANET 

No,  gcrmaneta: 

no  fingeixis  pas  més...  Qui  sab  on  para 
el  poble!...  Ens  hem  perdut... 


NURIÀ 
JANET 

no'm  vulguis  enganyar... 


1  ara? 

Núria, 


NÚRIA 

I  en  Nasi,  en  Nasi, 
on  serà?... 

JANET,  ploriquejant  ' 

Va  robar-nos,  va  robar-nos... 

NURIÀ,  mirant  arreu 

Quina  boscuria  més  espessa!...  Sembla 

que'ls  arbres  s'espesseixin  i  apiloíin, 

com  tancant  els  camins!  Entre  les  branques,. 

amb  pena  pot  filírar-s'hi  un  raig  de  lluna, 

i  tot  ell  és  florit...  Exíranya  cosa 

sent  al  cor  de  l'hivern!...  Qui  sab!... 

jÀNET,  interrompent- la 

Òh,  Nuriaí 
serà  el  bosc  encantat? 

NÚRIA 

Follets  i  fades 
d'ell  han  fet  llur  estada;  entre  ses  branques 
hi  fa  niu  el  mussol  i  d'ell  ne  surten 


I 

Ics  paoroses  veus  que'n  les  nits  altes 
desvetllen  an  els  nois  que  jamai  creuen... 

JÀNET 

Calla!  Calla!  Em  fas  por!... 

NURlA 

Per  a  nosaltres 
no  pot  haber-hi  res  que  més  pò  ens  faci!... 
Órfens  i  sense  llar,  perduts...  i  un  dia 
en  que  la  Sort  ens  va  venir  a  casa, 
no'ns  la  van  pcndrc,  no:  varen  robar-nos-la. 

jANET 

Qui  sab  on  som?... 

Nur^iA 

Calla!  Quan  sigui  dia 
farem  camí  altra  volta. 

JANET 

Sents,  germana?... 
Quina  armonía?... 

MÚSICA 

(Sona  per  l'espai  una  suau  armonía;  els  dos  nois, 
encantats,  esguarden;  pel  bosc  se  difon  una 
dolça  claretat.  A  poc,  quan  la  música  fina,  apa- 
reix, descalça  i  amb  la  roba  tota  espellifada.  La 
pobreta,  i  se  detura  davant  dels  dos  infants, 
contemplant-los.) 

jANET,  a  mitja  veu 

Mira,  allà:  una  noia. 

LA  POBRETA 

Santa  nif,  gcrmancís!...  Estic  perduda 
dintre  aquest  bosc,  i  no  trobo  pas  via; 
porto  els  peus  tot  nafrats  de  la  dureça 
dels  camins  i  dels  arços  de  les  vores. 
No'm  tindreu  compassió?...  Estic  laçada, 
i  morint-me  de  fam.  Deu-me  una  almoina. 
Deu  vos  ho  pagarà,  mes  si  os  negàveu, 
càstic  tindreu... 

NÚRIA 

Som  dissortats,  nosaltres, 
tant  com  pots  ser-ho  tu.  També  en  la  selva 
ens  hem  perdut,  i  sols  tenim  per  sostre 
la  volta  del  cel  blau;  i  per  dormir-nos, 
la  terra  dura;  i  per  menjà,  el  recapte 
que  ànimes  compassives  van  donar-nos... 
Mes  què  hi  vol  diri  uu  més?  Vina  amb  nosaltres 
i  ens  partirem  tot  quant  tenim... 

JANET,  treien t  del  cistell  un  bocí  de  pa 

Te,  menja, 
encara  ens  queda  això... 

LA  POBRETA 

Mercès;  recapte 
no'm  cal  pas.  Prou  ne  tinc  amb  la  dolcesa 
de  les  vostres  paraules. 

NÚRIA 

Mes,  no  deies?... 

LA  POBRETA 

No'm  pregunteu  res  més...  Jo  sols  volia 
veure  si  el  vostre  cor  a  mes  paraules 
dava  resposta... 

JANET 

Com  te  dius?... 

LA  POBRETA 

Encara 
no't  cal  sabc  el  meu  nom.  Soc  tant  petita, 
que  moltes  voltes  no  se'm  veu.  De  sobte 
jo  creixo  tant  i  tant,  qne  fins  arribo 
al  mateix  sol,  i  tota  rcsplandeixo. 
Corro  pel  món  cercant,  cercant;  un  dia 
vareig  perdre... 

NÚRIA 

Què? 

LA  POBRETA 

Res.  Massa  parlava... 
Recordeu  solsament  que  aquell  qui  hem  troba 
mai  me  troba  debades.  Que'n  la  vida 
cal  sols  el  bon  usar... 

NÚRIA,  esglaiada,  comprenent 
Deu  meu! 

JANET,  igual 

Oh,  Núria! 

LA  POBRETA 

I  ara  silenci,  amaguem-nos...  Sento 

que  algú  s'aíança;  no  hi  ha  por,  seguiu-me 

NURiA,  seguint- fa  amb /anef 

El  cor  me  diu,  Janeí...  oh,  si  ho  sabies... 
Com  que  mai  hem  fet  mal...  nostre  desgracia 
un  jorn  acabarà... 

JANET 

Vols  dir? 

NÚRIA 

Sí;  vina. 
(S'amaren  en  fre' Is  primers  arbres  de  l'esquerra.) 

MÚSICA 

NOIS 

Veniu,  veniu,  tots  els  infants: 
cantant  ben  fort  dem-nos  les  mans 
i  ací  comenci  nostra  festa. 
Amics  follets,  veniu,  veniu, 
la  nit  en  joia  ara  ens  somriu: 
renovarem  la  gaia  festa. 

NOIES 

S'han  despertat  totes  les  flors, 
omplint  l'espai  de  suaus  sentors 
la  nit  n'és  tota  perfumada. 
Les  veus  a  l'aire  en  chor  llencem, 

dem-nos  les  mans,  la  dança  fem 
sota  l'ampar  de  l'estelada. 
(Es  donen  les  mans,  fan  la  sardana,  quan  a 
l'aire  de  marxa  entra  pel  fons  una  comitiva 
que' Is  detura.  El  mussol,  precedit  del  Pare 
follet  i  escoltat  dels  altres  tres,  avença  ma- 
gestuós.) 

TOTS,  amb  gran  reverencia 

Sa  magestaí  el  mussol 
a  què  ve?  qu'cs  lo  que  vol? 
Escoltem  atentament 
son  magnífic  parlament. 

EL  MUSSOL,  soroll  Imitat  amb  un  xerric  xenac 

Crac,  crac,  crac,  crac,  crac,  crac,  crac! 
catacrac,  crac,  crac,  crac,  crac! 
(Xiula;  demprés,  alguns  compassos  de  mú- 
sica, acabant  amb  els  dos  versos  d'abans.) 

TOTS 

Heu  sentit  lo  que  ha  contat? 
Diu  que  un  noi  endiastrat 
se  n'ha  entrat  en  la  boscuria, 
i  deu  ésser  castigat. 
Diu  que  tots  atents  estem 
i  que  a  lloc  prompte  ens  posem: 
qu'ell  el  punirà  amb  gran  fúria. 
Apa,  doncs:  cuitem,  cuitem. 
(Fina  la  música.   Marxen  units,  ballant,  dis- 
tribuint-se pels  diferents  indrets  del  bosc; 

quan  han  desaparegut,  i  es  queda  sol  el 
mussol  en  l'escena,  amb  els  follets,  surt  la 
pobreta,  que  s'avença  i  diu:) 

LA  POBRETA 

Santa  nit,  els  amics... 

EL  PARE  FOLLET,  fent  tots  uua  gran  reverencia 

Oh,  miscnyora, 
com  aneu  per  cl  món  tant  mal  vestida?...^ 

LA  POBRETA 

Deixa-ho  estar,  que  l'habit  no  fa  al  monjo... 

(Ciidant  an  en  Janet  i  a  la  Núria.) 

Veniu,  veniu. 

(Estirant-los.) 
Au,  sense  por... 

jANET,  sortint  arrapat  a  les  faldilles  de  la  Núria 

Ai  Núria, 
no'm  deixis  pas. 

LA  POBRETA,  presentant- los 

Són  amics  meus  i  vostres, 
des  d'avui... 

EL  PARE  FOLLET,  donant-los  la  mà,  mentres  els 
altres  follets  fan  una  gran  reverencia 

I  per  sempre. 

JANET 

Ja  ho  sab...  Mani. 

NÚRIA 

No'ls  hi  oferim  la  nostra  casa,  saben... 
perquè,  com  el  cargol,  la  duem  sobre 

EL  PARE  FOLLET 

Molí  bé,  molt  bé... 

EL  MUSSOL 

Crac,  crac,  crac,  crac! 

JANET,  esverat 
Ai  mare! 

LA  POBRETÀ 

No  tinguis  por:  és  el  mussol;  salude'l. 
(El  mussol  li  allarga  la  pota,  i  en  Janet,  lle~ 
vant-se  la  barretina,  li  besa.) 

NÚRIA 

Home,  què  fas?  no  és  el  rectó. 

jANET 

Ai  filla, 
com  un  no  hi  està  fet!... 

(Al  besar- li  la  pota,  el  mussol  el  beneiex  amb 
un  ala.  Fent  un  parell  de  saltirons.) 
Crac!  Crac! 

NÚRIA,  no  entenent-ls 

Què? 

EL  PARE  FOLLET 

Us  dóna 
mercès. 

JÀNET 

Ah,  per  servir-lo... 

LA  POBRETA 

I  ara  prompte^ 
que  ja  el  sento  venir.  Tu,  Núria,  pensa 
en  tot  lo  que  t'he  dit.  Al  lloc,  vosaltres, 
ben  amatents.  Veniu,  veniu,  de  joia 
demprcs  tots  cantarem,  sereu  per  sempre 
dels  infants  escollits  que  ací  en  la  selva 
viuen  alegrement.  Fins  jo  mateixa 
alcançaré  allò  que  tant  temps  cerco. 
(Desapareixen  per  diferents  indrets.   Surt  en 
Nasi,  més  indignat  encara  de  Jo  que  es- 
tava.) 

NASI 

Ja  n'estic  tip.  D'ací  no'm  moc.  Les  cames 
ja  no'm  poden  portar.  La  set  m'abrassa. 
No  se  com  ho  haig  de  fer;  mes  quan  demano 
quelcom  en  els  esclops,  bé  prou  m'ho  donen. 
Mes  una  extranya  força  desseguida 
m'ho  destorba.  Probem  altra  vegada. 

(Cridant.) 

Un  porró  plè  de  vi. 

(Li  surt  a  teira.  Ell  l'agafa  i  molt  satisfet  es 
posa  a  beure  al  costat  d'un  arbre;  mes  duna 
de  les  branques  surt  un  follet,  que  li  pren  ^ 

/  demprés  de  fer  el  trago  el  deixa  anar;  el 
porró  fuig  enlaire.) 

Mala  negada... 

Ja'n  finc  prou,  ja'n  tinc  prou.  Menjar,  depressal 

{Li  surt  un  altra  plata  de  menjar  als  peus;  ell 
l'ensuma  llargament,  amb  mostres  de  gran 
satisfacció,) 

Quina  flaire!...  Renoi... 

(Mes  quan  va  a  ajupir-se  per  a  menjar,  per 
derrera  delí  surt  un  follet,  que  passant- li 
per  entremig  de  les  cames,  bufant,  bufant, 
fa  corre  la  plata  fins  a  desaparèixer  amb 
ella  per  la  banda  oposta.  En  Nasi,  tot  ex- 
tranyat,  l'esguarda,  i  per  fi,  decidit,  va  a 
empaitar-lo.) 

On  vas?  Deíure'í... 

Ah,  lladre!  Ja  í'he  visí!  No  t'escapes... 

{Mes  a  r anar-se-li  a  tirar  al  damunt,  cau  de 
cara  contra  terra;  quan  s'alça,  porta  tota  la 
cara  plena  de  sang,  i  furiós,  plorant,  crida.) 

Malietsiga  els  esclops  Sols  me  serveixen 

per  fer-me  pendre  mal.  No'ls  vull.  Au,  fóra! 

{Se'ls  treu  i  furiós  els  llença,  quedant-se  as- 
segut a  terra  plorant,  quan  sent  una  veu 
molt  fonda  que  crida.) 

MURIA 

Nasi! 

NASI 

Quin  mal,  ai!... 


eia  «selops  d«  la  aort  .^ 

NÚRIA,  més  aprop 

Nasi! 

NA3I 

Qui  és  que'm  crida? 


Nasi! 

No  hi  soc! 


NÚRIA,  més  aprop 
NA3I,  furiós 


NÚRIA,  sortint 
Germà!.., 

NASI,  tapant- se  el  rostre 
La  Núria!... 

NURiÀ,  molt  trista 

Vina. 
no  m  deixis,  í'he  cercat. 

NASI 

Ves,  ves!... 

NÚRIA 

Escoltc'm.., 
cal  que  demanis  als  esclops... 

NASI 

No'm  parlis 
dels  esclops. 

NÚRIA 

En  Janeí... 

NASI 

Sols  fan  desgracies! 
i  tu  la  culpa  en  tens,  i  tots;  i  ara 
em  pegaria  a  mi  mateix,  de  ràbia, 
per  habcr-los  furtat...  i  em  tiraria 
a  un  riu,  si  per  qui  aprop  un  ne  passava... 
Els  hi  llençat,  ho  sents? 

NÚRIA,  amb  un  crit 

Què  has  fet?  I  ara 
com  ho  farem?  No  sabs  que  sols  ells  poden 
curà  al  pobre  Janet,  qu'és  mort? 

NASI,  alarmant-se 

No,  Núria, 
això  no  és  pas  vrital... 

NÚRIA 

No'í  dic  mentida! 
Tu  ens  has  robat  la  Sort,  i  l'has  llençada 
quan  ens  calia  per  a  el  germà  nostre... 
Els  esclops  de  la  Sort  un  altra  volta 
s'han  perdut... 

NASI,  cridant  furiós 
Cap  el  riu  de  cap,  oh  Nasi! 
(  Va  per  fugir  quan  arrenca  la  música  i  li  sui- 
ten  per  una  banda  un  follet  seguit  de  part 
del  eh  or,  i  canten.) 

MÚSICA 

CHORS 

Per  ací  no  passaràs. 

{Fuig  cap  a  F altra  banda,  més  surt  un  altre 
follet  amb  un  chor,  i  canten.) 

D'aquesí  lloc  no  fugiràs. 

I  farem  un  escarment, 

per  memòria  de  la  gent. 

Ara  ací  et  judicaran, 

i  amb  justícia  fallaran 

els  follets,  jutges  molt  savis. 

Tot  seguit  hagin  fallat, 

deixarem  complimentat 

lo  que'ns  dictin  els  seus  Uabis. 

NASi,  agenollat 

Per  compassió,  vos  juro  que  mai  més  ho  faré; 
un  bon  xicot  des  d'ara  per  sempre  esdevindré. 

CHOR,  voltant-lo 

Per  ací  no  passaràs. 
D'aquest  lloc  no  fugiràs. 
I  farem  un  escarment, 
per  memòria  de  la  gent. 

(Pel  fons  han  sortit  el  mussol  i  el  pare  follet; 
fina  la  música.  En  Janet  està  entre  Is  pii- 
mers  arbres  de  l'esquerra,  amagat.) 

9 

NASI 

No  hi  tornaré  mai  més.  jo  us  ho  prometo, 
vos  ho  juro...  Perdó... 

EL  PARE  FOLLET,  amb  un  gran  crit 
Silenci,  mano! 
(Els  dos  follets,  al  costat  del  Nasi,  armats  de 
grossos  garrots,  fan  un  giravolt,  arreva- 
çant-Io.) 

EL  PARE  FOLLET,  molt  SOlcmnC 

Per  a  complir  nostra  sentencia  justa, 
porteu  lo  necessari.. .- 

NASI,  tremolant 

Ai  mare  meva!... 
(Els  dos  follets  van  a  dintre.) 

EL  PARE  FOLLET 

Àjeu-íe  a  terra!..; 

NASI 

Per  pietat! 

EL  PARE  FOLLET 

Ajeu-te! 
(En  Nasi,  tremolant,  ho  fa,  quan  surten  els 

dos  follets  amb  la  mitja  lluna  de  trinxar.) 
I  ara,  cscoltc-la  bé,  la  gran  sentencia  : 
«  Contra  el  Nasi,  dolent  i  malcarat. 


Bis  esclops  de  la  sort  67 

cl  mussol  i  els  follets  han  decretat : 
que  de  sa  pell  se'n  faci  un  gros  timbal; 
dels  seus  óssos,  baquetes  per  tocà'l, 
i  quan  la  seva  carn  sigui  trinxada, 
en  farem  butifarres  per  l'anyada. 

NASl 

No,  no,  per  compassió.  Mai  en  la  vida 
tornaré  a  fer  res  del  que  he  fet. 

NÚRIA 

Deixeu-lo... 
Jo  ja  cl  perdono... 

EL  PARE  FOLLET 

No  n'hi  ha  prou.  Caldria 
quc'n  Janet  també  hi  fos... 

NASl,  a  la  Núria 
i  Fes  tu  que  vingui. 

EL  PARE  FOLLET 

No  pot  ser,  car  ha  mort  per  culpa  teva! 

NASl,  desesperat 

Doncs  així,  dèu-me  mort...   Torneu-me  a  cn- 

[grunes! 
Soc  un  lladre!  un...  no  ho  sé...  Janet!... 

(Deixant-se  cauie  a  terra;  mes  en  Janet  surt 
corrents,  i  abraçant-lo  diu:) 

JÀNET 

Àixcque'íí 
Soc  viul 

NASI 

Janeíl  Jancíl...  Núria!  Germanal... 
(S'abracen  els  tres  germans,  quan  de  sobte 
surt  la  pobreta,  tota  trasmudada  en  una 
mena  de  fada  i  portant  a  la  mà  els  esclops 
meravellosos.  Sona  la  mateixa  música  de 
la  sortida  d'aquesta  figura.) 

MÚSICA 

LA     POBRETA 

Ací  teniu  la  gran  dama 
a  qui  diuen  la  Sort  gran; 
no  és  pas  de  qui  la  demana, 
és  dels  qui  ho  mereixeràn. 
Dóna  els  bens  i  l'alegria 
als  qui  en  són  mereixedors, 
mes  la  malvestat  congria 
a  l'entorn  dels  malfactors. 

NÚRIA 

Els  esclopsl 

JANET 

Era  ella!... 


NURJA 

I  altra  volta 


a  la  nostra  misèria... 

EL  PARE  FOLLET 


No,  vosaltres 
restareu  ací  amb  nos,  plens  de  gaubança... 

LA  POBRETA 

I  ara,  adéussiau;  per  valtres  dolça  joia 

per  sempre;  i  tu,  malcarat  Nasi, 

per  que  record  eternament  ne  guardis, 

mira  cl  càstic  quc'í  dono. 

{Cridant.) 
Mussol,  prompte! 

(Surt  el  mussol  i  li  dóna  un  cop  d'ala  al  cap, 
i  els  follets  li  arrenquen  la  barretina,  sor- 
tint-li  al  Nasi  unes  llargues  orelles  (pelu- 
des de  ruc.) 

1  ara,  Sort,  endavant:  el  món  t'espera. 

NÚRIA 

Beneïda  tu  siguis,  que  al  deixar-nos 
la  nostra  vida  radianía  tornes 
i  alliçones  al  noi  que'n  mal  usava. 

EL  PARE.  FOLLET 

Beneïda  la  Sort.  Seguint-la  an  ella, 
al  meu  palau  vos  porta.  Bosc,  transforma't! 
(Desapareix;  al  mateix  instant,  tot  el  bosc  es 
transforma  en  un  gran  i  meravellós  palau.) 


QUADRE    SEGON 


MÚSICA 


CHORS 


Cantem,  amics,  cantem  i  fem  la  dança, 
ja  que  ha  finit  tota  tribulació; 
resplandeixen  els  cors  plens  d'esperança, 
cl  pcrvindrc  somriu  plè  de  claror. 
Dem-nos  les  mans  i  fem  una  garlanda, 
que  per  perfum  tingui  nostres  cançons; 
els  infants  en  el  món  de  banda  a  banda 
ens  brandarem  com  uns  florits  plançons. 

(Dancen  barrejant-se  els  chors,  menlres  la 
Núria  canta.) 

NÚRIA 

Amb  els  ulls  plens  de  claror,     • 
i  amb  un  baume  de  florida, 
i  amb  un  aire  de  cançó, 
coronem  la  nostra  vida. 
Jocs,  cançons  i  crits  d'infants, 
per  arreu,  sonin  com  ara; 
mentrcs  vibrin  nostres  cants, 
és  quc'l  món  és  jove  encara 

(Fins  el  mateix  mussol  es  barreja  a  la  dança.) 

TOTS 

Som  la  doll  d'alga  per  miracle  eixida, 
que  banya  els  cims  i  omplcna  el  gorc  pregon. 
Cantem,  infants,  cantem  :  la  nova  vida 
bull  en  nosaltres  i  fa  creixe  cl  món. 
(Tots  se  barregen  en  la  dança.   La  llum  ho 
inonda  tot.    Gran  alegria  i  soroll  gran. 


SE  TANCÀ  LA  CORTINA 


il 


Preu  :  1*50  pessetes 


